વરાછા પુણા બોમ્બે માર્કેટ રોડ પર આવેલા રેશમ ભવન ખાતે રહેતા કિશોરભાઈ વેલજીભાઈ દેલવાડીયા(49) હીરાના કારખાનામાં મેનેજર તરીકે ફરજ બજાવતા હતા. ગઈ તા.11મી સપ્ટેમ્બરના રોજથી તેઓ ગુમ થઈ ગયા હતા. જેથી તેમના પરિવારે તેમની શોધખોળ પણ હાથ ધરી હતી. પરંતુ તેમનો કોઈ પત્તો લાગ્યો ન હતો. શુક્રવારે સાંજે ઉતરાણ રાજપુત ફળીયાની પાછળ તાપી નદીના કિનારેથી પાણીમાંથી તેમનો મૃતદેહ મળી આવ્યો હતો. બનાવની જાણ થતા વરાછા પોલીસ ઘટના સ્થળે દોડી ગઈ હતી અને તપાસ શરૂ કરી હતી. પોલીસની પ્રાથમીક તપાસમાં કિશોરભાઈએ આઈપીએલના સટ્ટામાં રૂ.5 લાખ ગુમાવી દીધા હોવાનું સામે આવ્યું હતું. જેથી સટ્ટામાં નાણા ડુબી જતા હતાશ થઈ તેમણે આપઘાતનું પગલુ ભરી લીધું હોવાની પોલીસે શંકા વ્યક્ત કરી હતી.